นายกรัฐมนตรี เตรียมเดินทางมาให้กำลังใจและเยี่ยมผู้ได้รับบาดเจ็บที่โรงพยาบาลมหาราชนครราชสีมา
นายกรัฐมนตรี เตรียมเดินทางมาให้กำลังใจและเยี่ยมผู้ได้รับบาดเจ็บที่โรงพยาบาลมหาราชนครราชสีมาบรรยากาศที่โรงพยาบาลมหาราชนครราชสีมา ทีมแพทย์และพยาบาลได้จัดเตรียมกำลังพร้อมรับสถานการณ์ฉุกเฉินที่อาจเกิดขึ้นอย่างเต็มที่ ล่าสุดยอดผู้เสียชีวิตจากเหตุคนร้ายยิงผู้บริสุทธิ์ ที่ศูนย์การค้า เทอมินอล 21 แล้ว 21 คน มีผู้ได้รับบาดเจ็บจำนวน 42 คน ทั้งนี้ทางโรงพยาบาลได้ประชาสัมพันธ์ให้ประชาชนที่เตรียมตัวมาบริจาคโลหิตตั้งแต่คืนที่ผ่านมาสามารถมาบริจาคได้แล้ว ที่โรงพยาบาลมหาราชนครราชสีมา ห้องรับบริจาคโลหิต ม.ราชภัฏโคราช และภาคบริการโลหิตแห่งชาติที่ 5 จังหวัดนครราชสีมา ตำบลหนองบัวศาลา หรือที่โรงพยาบาลใกล้เคียงรพ.มหาวิทยาลัยเทคโนโลยีสุรนารี รพ.เทพรัตน์ รพ.ชัยภูมิ รพ.บุรีรัมย์ และรพ.สุรินทร์ พร้อมระบุ ทางโรงพยาบาลได้สำรองโลหิตเพียงพอต่อความต้องการแล้ว อย่างไรก็ตาม ในเวลา 10.00 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วยนายอนุทิน ชาญวีรกูล รองนายกรัฐมนตรีและรัฐมตรีว่าการกระทรวงสาธารณสุข จะเดินทางมาเยี่ยมและให้กำลังใจผู้ได้รับบาดเจ็บที่โรงพยาบาลมหาราชนครราชสีมาด้วย